اسلام آباد:  حکومت آئی ایم ایف نا شڑت آتیا عمل نا بناءِ کرے‘گریڈ 17 غان 22 اسکان سرکاری افسر آتا میرات آتا سرجم تے جمع کننگ نافیصلہ کرینے‘ سرکاری افسر آک بے پن میرات جوڑ کننگ کپسہ‘ افسر و اوفتا خاہوت آتا میرات آتا سرجم آتے جمع کرفنگ المی گوندنگانے‘ نوٹیفکیشن جاری کننگا۔ حوال نا رد اٹ انٹرنیشنل مانیٹری فنڈ (آئی ایم ایف) نا شڑت آتیا عملدرآمد نا بنا مسنے‘ گریڈ 17 غان 22 اسکان نا سرکاری افسر آتامیرات آتے جمع کرفنگ نا فیصلہ کننگا‘ سرکاری افسر آک بے پن میرات توننگ کپسہ‘ وزارت خزانہ دا بابت نوٹیفکیشن جاری کرینے ہراٹی گریڈ 17 غان 22 اسکان نا افسر و اوفتا خاہوت آتا میرات آتے سرجم آتے جمع کرفنگ المی گوندنگانے۔ نوٹیفکیشن نا رد اٹ سرکاری افسر آتے ملک وملک آن پیشن کل میرات آتے پاش کروئی تمک‘ اوفتا میرات آتے تعلقدار ادارہ غاتتون شیئر ہم کننگ مریک۔ وزارت خزانہ نا نوٹیفکیشن نا رد اٹ کل بینک آک افسر واوفتا خاہوت آتا اکاؤنٹ آتا سرجم آتے ایف بی آر ءِ تننگ ناپابند مریرہ‘ دا سرجم آتے سال اٹ اِراوار تروئی تمک‘ کل بینک آک 31 جنوری و 31 جولائی آ سرجم آتے فیڈرل بورڈ آف ریونیو (ایف بی آر) ءِ ایترہ‘ بینک اکاؤنٹ آتا سرجم آتا شیئرنگ اٹ اسٹیٹ بینک سپروائز ناکڑدار ءِ سر ایتک۔ ایف بی آر نا کمک کن بینک آک فوکل پرسن تخرہ‘ کل بینک آک سرکاری افسر آتا اکاؤنٹ آتاسرجم تا ڈیٹا ءِ رکھوک تخنگ نا پابند مریرہ۔
(مانیٹرنگ ڈیسک)
